Vartaja

Vartaja () – upė Latvijos pietvakariuose, Pietų Kuršo savivaldybėje, Bartuvos dešinysis intakas. Išteka iš Sepenės ežero Vakarų Kuršo aukštumos Bandavos kalvyne; kartais Vartajos aukštupiu laikoma į ežerą iš pietų įtekanti Strykiupė (Strīķupe). Aukštupyje teka vakarų kryptimi, už Kruotės suka į pietus, prie Bunkos – į šiaurę, toliau už jos – vėl į pietus. Vidurupiu ir žemupiu teka pietų kryptimi Vartajos kalvotąja lyguma, Durbės–Vartajos slėniu. Įteka į Bartuvą apie 3 km į pietryčius nuo Bartos.

Pakrantėse veši pievos, stūkso Bušupų, Vaidų kalvos, Kruotės, Vartajos, Krūtės piliakalniai. Vietomis patvenkta (Velėkšnių, Kruotės malūno ir Bunkos malūno tvenkiniai). Upę kerta regioninės reikšmės keliai Ilmaja–Priekulė (P114) ir Gruobinia–Ezerė (P106). Iki 2012 m. žemupį kirto Liepojos–Priekulės geležinkelis, vėliau išardytas.Liba Mellere, No Kurzemes vēstures. Gavieze, stacija zudušajam dzelzceļam, Latvijas Sabiedriskais medijs, 2021-05-11. Nuoroda tikrinta 2025-09-30.

Didžiausi intakai: kairieji – Adgerė (8 km), Virga (29 km), Birztala (25 km), dešinysis – Paduonė (10 km). Didesnės gyvenvietės prie Vartajos: Kruotė, Bunka.

 Šaltiniai 

Kategorija:Latvijos upės